อดีตกำนันเผยโฉนด ชุมชนเพื่อความสงบ
จากกรณี พล.ต.อุดมวิทย์ อโนวัลย์ ผบ.มทบ.44 ผอ.รมน.ภาค 4 สย.1 รับผิดชอบพื้นที่ชุมพร-ระนอง สั่งการให้ พ.ท.ดุสิต เกสรแก้ว หน.ฉก.บก.ควบคุม มทบ.44 ลงพื้นที่เกาะพยาม มัลดีฟส์เมืองไทย หมู่ 1 ต.เกาะพยาม อ.เมือง จ.ระนอง ตรวจสอบผู้มีอิทธิพล กลุ่มนายทุนคนไทยและต่างชาติ ที่สร้างรีสอร์ต บังกะโล กว่า 100 แห่งผิดกฎหมายในเขต ส.ป.ก. และป่าสงวน ล่าสุดทางทหารใช้อำนาจ ม.44 แต่งตั้งคณะกรรมการลงพื้นที่ตรวจสอบและจัดระเบียบบนเกาะพยามตามนั้น,เมื่อวันที่ 10 ธ.ค. ทีมข่าวเฉพาะกิจภูมิภาค ไทยรัฐ ได้รับการเปิดเผยจากนายสมนึก ฉิมนิกร อดีตกำนัน ต.เกาะพยาม ว่า หลังจากมีชื่อเข้าไปเกี่ยวข้องเป็นผู้มีอิทธิพลและออกโฉนดชุมชนนั้นได้มอบเอกสารหลักฐานให้กับ ผบ.มทบ.44 ไปแล้วว่าตนไม่ใช่ผู้มีอิทธิพล แต่ถูกกลั่นแกล้งจากผู้มีอิทธิพลตัวจริงซึ่งชาวบ้านบนเกาะพยามรู้ดีว่าเป็นใคร และพร้อมที่จะให้ความร่วมมือกับหน่วยงานเกี่ยวข้อง การออกโฉนดชุมชนได้ปรึกษากับผู้เกี่ยวข้องทุกฝ่ายแล้วว่าสามารถทำได้ มีมติที่ประชุมคณะกรรมการ หมู่บ้าน การทำประชามติหมู่บ้านซึ่งทุกคนเห็นชอบด้วยจึงได้ดำเนินการ เนื่องจากบนเกาะพยามมีชาวบ้านอาศัยมานานหลายชั่วอายุคน การครอบครองที่ดินทำกินไม่มีใครมีเอกสารสิทธิใดๆ โฉนดชุมชนจึงเป็นการกำหนดขอบเขตป้องกันปัญหาการแย่งชิงที่ดินและห้ามบุกรุกเพิ่มเติม,ที่ผ่านมามีการร้องเรียนซึ่งทางจังหวัดระนองได้ตั้งคณะกรรมการขึ้นมาสอบสวนและฟ้องร้องต่อศาลและศาลยกฟ้องวินิจฉัยว่า ตนในฐานะฝ่ายปกครองสามารถดำเนินการได้ตามมติของหมู่บ้าน เพื่อความเป็นระเบียบเรียบร้อยและความสงบสุขของชุมชน เพียงแต่โฉนดชุมชนดังกล่าวไม่สามารถใช้เป็นเอกสารหลักฐานราชการได้ ผมไม่เคยขายหรือเรียกรับผลประโยชน์ใดๆถามชาวบ้านดูได้ ทุกวันนี้บ้านที่อยู่อาศัยยังต้องเช่าอยู่เลย นายสมนึก กล่าวในที่สุด.
หลังจากมีชื่อเข้าไปเกี่ยวข้องเป็นผู้มีอิทธิพลและออกโฉนดชุมชนนั้นได้มอบเอกสารหลักฐานให้กับ ผบ.มทบ.44 ไปแล้วว่าตนไม่ใช่ผู้มีอิทธิพล แต่ถูกกลั่นแกล้งจากผู้มีอิทธิพลตัวจริงซึ่งชาวบ้านบนเกาะพยามรู้ดีว่าเป็นใคร และพร้อมที่จะให้ความ
ระนอง,เกาะพยาม,มัลดีฟส์เมืองไทย,สร้างรีสอร์ต บังกะโลผิดกฎหมาย,เขต ส.ป.ก. และป่าสงวน